Πέθανε το απόγευμα της Κυριακής, στις 18:20 η ηθοποιός Τζέσυ Παπουτσή, βυθίζοντας στη θλίψη την οικογένειά της, τους συναδέλφους και τους θαυμαστές της.

Η αγαπημένη ηθοποιός είχε όγκο στο κεφάλι και νοσηλευόταν στο νοσοκομείο «Γ.Γεννηματάς» τις τελευταίες 62 ημέρες.

Γεννήθηκε και μεγάλωσε στην Αθήνα εργάστηκε για περισσότερα από είκοσι χρόνια στο Εθνικό Θέατρο από τα 37 συνολικά στη θεατρική σκηνή.

Στην τηλεόραση συμμετείχε σε δημοφιλείς σειρές που την καθιέρωσαν όπως Safesex, 7 θανάσιμες πεθερές, Εμείς κι εμείς, Δύο Ξένοι, Οι στάβλοι της Εριέτας Ζαϊμη κ.ά.

Στη μεγάλη οθόνη ξετύλιξε το ερμηνευτικό της ταλέντο στις ταινίες του Βασίλη Βαφέα , Ανατολική Περιφέρεια (1979), Ρεπό (1982), στο «Safe Sex» των Ρέππα – Παπαθανασίου (1999), στο «Βίτσια γυναικών» του Νίκου Ζερβού (2000), «Ροζ ολοταχώς» του Δημήτρη Γιαζουτζάκη (2001). Η καριέρα της μετρά επίσης πολλές τηλεταινίες.

Ήταν παντρεμένη από τον Ιούνιο του 2008 με το συνάδελφό της και στιχουργό Γιάννη Μάνιο με τον οποίο γνωρίζονταν από το 1995.

Η Τζέσυ Παπουτσή είχε παντρευτεί με τον Θάνο Καληώρα και απέκτησαν ένα γιο, 36 ετών σήμερα τον Γιώργο Καληώρα.